

Noć knjige 2020.

Dragi učenici i učenice,

povodom manifestacije Noć knjige 2020. koja se obilježava 23. travnja, raspisujemo natječaj za najoriginalniju fotografiju u sljedeće tri kategorije:

1. najdraža knjiga
2. najdraži kutak za čitanje
3. moja mala knjižnica.

Za prijavu je potrebno poslati e-poštom na adresu knjiznica.oseugenakvaternika@gmail.com sljedeće:

* fotografiju za jednu od prije navedenih kategorija
* fotografiju potpisane privole od strane roditelja
* svoje ime i prezime, razred i kategoriju za koju se prijavljujete, do četvrtka 23. travnja 2020. u podne.

Svaki učenik može sudjelovati u natječaju u sve tri kategorije sa po jednom fotografijom.

Sve prijavljene fotografije bit će objavljene na mrežnoj stranici Škole, a najbolje ćemo nagraditi pri povratku u školu.